Futbol boʻyicha 2019-yilgi Oʻzbekiston Kubogi. Futbol boʻyicha 2019-yilgi Oʻzbekiston Kubogi (Футбол бўйича 2019-йилги Ўзбекистон Кубоги) — Oʻzbekiston Professional futbol ligasi tomonidan har yili Superliga va Pro-liganing 34 ta professional klublari ishtirok etadigan (farm-klublari bundan mustasno) turnir. Joriy yildan boshlab O‘zbekiston kubogi yangilangan formatda o‘tkazilmoqda. Turnir 1/64 final bosqichidan boshlab „bir o‘yin“ tizimi bo‘yicha saralash yo‘li bilan o‘tkazildi. Agar maʼlum bir oʻyinda gʻolibni asosiy vaqtda aniqlab boʻlmasa, bu holda 15 daqiqadan 2 ta qoʻshimcha taym, keyin esa penaltilar seriyasi belgilandi. Final uchrashuvi 2019-yilning 26-oktabr kuni Toshkentdagi „Lokomotiv“ stadionida Toshkentning „Paxtakor“ hamda Olmaliqning „AGMK“ jamoalari o‘rtasida bo‘lib o‘tdi. „Paxtakor“ 12-marta kubok sohibiga aylandi. Homiy. Tashkil etilganidan beri birinchi marta turnir titul homiysiga ega boʻldi — Coca-Cola kompaniyasi titul homiyga (Kompaniya Superliga-2019 ning ham titul homiysi) aylandi. Aʼzolar. Kubok uchun kurashda koʻrsatilgan bosqichlarda quyidagi klublar ishtirok etishdi: